**H O T Ă R Â R E A NR. 19**

**din 28 februarie 2017**

**privind aprobarea**  **concesionării prin licitație publică a terenului situat în Municipiul Dej, Strada Andrei Mureșanu, Nr. 39, în suprafață de 396 m.p. înscris în C.F. Nr. 59717 Dej, în vederea construirii unei locuințe**

 **Consiliul local al Municipiului Dej,** întrunit în **ședința ordinară** din data 28 februarie 2017;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 23.488 din data de 13 ianuarie 2017, al Serviciului de Urbanism şi Amenajarea Teritoriului din cadrul Primăriei Municipiului Dej, prin care se propune spre aprobare ca terenul în suprafaţă de 396 m.p. situat în Municipiul Dej, Strada Andrei Mureșanu, Nr. 39, înscris în C.F. Dej Nr. 59717 cu Nr. cadastral 59717, să nu mai facă parte din loturile atribuite în conformitate cu prevederile Legii Nr. 15/2003 republicată, ci să se concesioneze prin licitație publică, precum și aprobarea Caietului de sarcini (Anexa Nr. 1), a Instrucţiunilor pentru ofertanţi, precum şi constituirea comisiei de licitație şi a comisiei de soluţionare a contestaţiilor. Inițial terenul a fost atribuit în baza Legii Nr. 15/2003, republicată, privind sprijinul acordat tinerilor pentru construirea unei locuințe proprietate personală, **domnului Rus Gabriel - Daniel**, care din motive financiare nu a putut finaliza construcția. Ca urmare domnul Rus Gabriel - Daniel a vândut construcția edificată în baza Autorizației de construire Nr. 28/6394 din data de 24 martie 2011 și recepționată parțial, conform Certificatului de atestare a stadiului realizării construcției Nr. 7474 din data de 8 aprilie 2015, în baza Contractului de vânzare - cumpărare Nr. 2677 din data de 19 iulie 2016, încheiat de **notar public Sighartău Radu Ștefan,** proiect avizat favorabil în ședința de lucru a Comisiei de urbanism din data de 28 februarie 2017;

În temeiul prevederilor Legii Nr. 50 din 29 iulie 1991, Cap. II, Art. 13;

În baza prevederilor art. 36, alin. (2), litera c), alin. (5), lit. a), art. 45, alin. (3) şi art. 123 alin. (1) şi alin. (2) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** ca terenul în suprafaţă de 396 m.p. situat pe Strada Andrei Mureșanu, Nr. 39, să nu mai facă parte din loturile atribuite în conformitate cu prevederile Legii Nr. 15/2003 republicată.

**Art. 2**. **Aprobă** retragerea dreptului de folosință asupra terenului (lot 11) atribuit in baza Procesului verbal de predare primire Nr. 28028 din data de 12 noiembrie 2008 a cărui beneficiar a fost **domnul Rus Gabriel - Daniel.**

**Art. 3.** **Aprobă** concesionarea prin licitaţie publică a terenului înscris în C.F. Dej Nr. 59717 cu Nr. cadastral 59717, în suprafaţă de 396 m.p., situat în Municipiul Dej, Strada Andrei Mureșanu, Nr. 39.

**Art. 4**. **Aprobă** preţul de pornire al licitaţiei pentru terenul în suprafaţă de 396 m.p., în **valoare de 855 lei/an.**

**Art. 5**. **Aprobă** durata concesiunii pe o perioadă de 49 ani.

**Art. 6**, **Aprobă** Caietul de sarcini (Anexa Nr. 1), Instrucţiunile pentru ofertanţi (Anexa Nr. 2), care fac parte integrantă din prezenta Hotărâre.

**Art. 7.**  **Aprobă** constituirea Comisiei de evaluare a ofertelor pentru organizarea şi desfăşurarea licitaţiei în următoarea componenţă:

- **preşedinte – ing. Zegrean Calin – Director tehnic**

**- membru – ing. Gherman Alexandru – Șef Serviciu Tehnic**

**- membru – ing. Gavrea Gabriela – Șef S.U.A.T.**

**- membru – jr. Iosip Horatiu – Șef Compartiment juridic**

**- membru – ec. Cuzdriorean Gabriela – Șef Serviciul Buget-Contabilitate**

**- membru – ec. Bote Anamaria – Șef administraţie - A.F.P. Dej**

**- secretar – ing. Balint Oana – inspector S.U.A.T.**

**Membri supleanţi:**

**- membru – ing. Beşa Dana – consilier S.U.A.T.**

**- membru – ec. Şerban Mihaela – inspector Serviciul Buget-Contabilitate**

**- membru – jr. Postevca Valentin – Compartiment juridic**

**- membru – ing. Cristurean Camelia – consilier Serviciu Tehnic**

**Art. 8**. **Aprobă** constituirea Comisiei de soluţionare a contestaţiilor licitaţiei publice în următoarea componenţă:

- **preşedinte – Pop Cristina – Secretarul Municipiului Dej**

**- membru – jr. Iosip Horaţiu - Compartiment juridic**

**- membru – ec. Şandor Vasile - Serviciul Buget-Contabilitate**

**Art. 9**. Cu ducerea la îndeplinire a prevederilor prezentei hotărâri se încredinţează Primarul Municipiului Dej prin Serviciul de Urbanism şi Amenajarea Teritoriului, Biroul Patrimoniu şi Serviciul Taxe şi impozite a Primăriei Municipiului Dej.

**Preşedinte de şedinţă,**

**Muncelean Teodora**

**Nr. consilieri în funcţie - 19**

**Nr. consilieri prezenţi -**

**Nr. voturi pentru -**

**Nr. voturi împotrivă -**

**Abţineri - Contrasemnează,**

 **Secretar**

 **Jr. Pop Cristina**